CELEX: 32009L0032
Language: lv
Date: 2009-04-23 00:00:00
Title: Eiropas Parlamenta un Padomes Direktīva 2009/32/EK ( 2009. gada 23. aprīlis ) par dalībvalstu tiesību aktu tuvināšanu attiecībā uz ekstrakcijas šķīdinātājiem, ko izmanto pārtikas produktu un pārtikas sastāvdaļu ražošanā (pārstrādāta versija) (Dokuments attiecas uz EEZ)

6.6.2009   
            
            
               LV
            
            
               Eiropas Savienības Oficiālais Vēstnesis
            
            
               L 141/3
            
         
      EIROPAS PARLAMENTA UN PADOMES DIREKTĪVA 2009/32/EK
   (2009. gada 23. aprīlis)
   par dalībvalstu tiesību aktu tuvināšanu attiecībā uz ekstrakcijas šķīdinātājiem, ko izmanto pārtikas produktu un pārtikas sastāvdaļu ražošanā
   (pārstrādāta versija)
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 95. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar Līguma 251. pantā noteikto procedūru (2),
   tā kā:
   
               (1)
            
            
               Padomes Direktīva 88/344/EEK (1988. gada 13. jūnijs) par dalībvalstu tiesību aktu tuvināšanu attiecībā uz ekstrakcijas šķīdinātājiem, ko izmanto pārtikas produktu un pārtikas sastāvdaļu ražošanā (3) ir vairākkārt būtiski grozīta (4). Tā kā minētajā Direktīvā ir jāveic jauni grozījumi, skaidrības labad tā būtu jāpārstrādā.
            
         
               (2)
            
            
               Atšķirības valstu tiesību aktos, kas attiecas uz ekstrakcijas šķīdinātājiem, traucē pārtikas produktu brīvai apritei un var radīt nevienlīdzīgus konkurences apstākļus, tā tieši iespaidojot iekšējā tirgus darbību.
            
         
               (3)
            
            
               Tālab vajadzīga šo tiesību aktu tuvināšana, lai panāktu pārtikas produktu brīvu apriti.
            
         
               (4)
            
            
               Tiesību aktiem, kas attiecas uz ekstrakcijas šķīdinātājiem, ko izmanto pārtikas produktos, pirmām kārtām būtu jārēķinās ar veselības aizsardzības prasībām un arī ar ekonomikas un tehnikas vajadzībām, ciktāl tās skar veselības aizsardzību.
            
         
               (5)
            
            
               Šādā tuvināšanā būtu jāparedz arī vienota ekstrakcijas šķīdinātāju saraksta ieviešana pārtikas produktu un pārtikas sastāvdaļu izgatavošanai. Būtu jāprecizē arī galvenie tīrības kritēriji.
            
         
               (6)
            
            
               Izmantojot ekstrakcijas šķīdinātājus atbilstoši labas ražošanas prakses nosacījumiem, pārtikas produktiem vai to sastāvdaļām būtu jābūt bez šķīdinātāju atliekām vai bez to lielākās daļas.
            
         
               (7)
            
            
               Šādos apstākļos atlieku vai atvasinājumu klātbūtne pārtikas galaproduktos vai to sastāvdaļās var būt nevēlama, bet tehniski nenovēršama.
            
         
               (8)
            
            
               Lai gan parasti noder īpaši ierobežojumi, nav vajadzības tos noteikt I pielikuma I daļā uzskaitītām vielām, kas atzītas par pieļaujamām no patērētāju drošības viedokļa, ja tās izmanto atbilstoši labas ražošanas prakses nosacījumiem.
            
         
               (9)
            
            
               Sabiedrības veselības aizsardzības interesēs būtu jāievieš izmantošanas nosacījumi citiem I pielikuma II un III daļā uzskaitītiem ekstrakcijas šķīdinātājiem un atlieku pieļaujamais daudzums pārtikā un pārtikas sastāvdaļās.
            
         
               (10)
            
            
               Ekstrakcijas šķīdinātājiem būtu jāizstrādā īpaši tīrības kritēriji, kā arī analīzes un paraugu ņemšanas metodes, lai noteiktu ekstrakcijas šķīdinātājus pārtikas produktos un uz tiem.
            
         
               (11)
            
            
               Ja jaunāki dati liecinātu, ka šajā direktīvā minētu ekstrakcijas šķīdinātāju izmantošana apdraud veselību, dalībvalstīm būtu jāspēj līdz lēmuma pieņemšanai Kopienas līmenī pārtraukt vai ierobežot to izmantošanu, vai padarīt stingrākus jau uzliktos ierobežojumus.
            
         
               (12)
            
            
               Šīs Direktīvas īstenošanai vajadzīgie pasākumi būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (5).
            
         
               (13)
            
            
               Jo īpaši Komisija būtu jāpilnvaro grozīt to ekstrakcijas šķīdinātāju sarakstu, kurus drīkst izmantot, apstrādājot izejvielas, pārtikas produktus, pārtikas komponentus vai pārtikas sastāvdaļas un to izmantošanas nosacījumu specifikāciju un maksimāli pieļaujamo atlieku saturu, un pieņemt ekstrakcijas šķīdinātāju īpašus tīrības kritērijus, un analīzes metodes, kas vajadzīgas, lai pārbaudītu atbilstību vispārējiem un īpašiem tīrības kritērijiem, kā arī paraugu ņemšanas un analīzes metodes attiecībā uz ekstrakcijas šķīdinātājiem pārtikas produktos un uz tiem. Šie pasākumi, kuri ir vispārīgi un kuru mērķis ir grozīt nebūtiskus šīs direktīvas elementus, inter alia, papildinot to ar jauniem nebūtiskiem elementiem, jāpieņem saskaņā ar Lēmuma 1999/468/EK 5.a pantā paredzēto regulatīvo kontroles procedūru.
            
         
               (14)
            
            
               Efektivitātes nolūkā regulatīvās kontroles procedūras parastie termiņi būtu jāsaīsina, lai grozītu ekstrakcijas šķīdinātāju sarakstu, kurus drīkst izmantot, apstrādājot izejvielas, pārtikas produktus, pārtikas komponentus vai pārtikas sastāvdaļas un to izmantošanas nosacījumu specifikāciju un maksimāli pieļaujamo atlieku saturu, un lai pieņemtu ekstrakcijas šķīdinātāju īpašus tīrības kritērijus.
            
         
               (15)
            
            
               Ja nenovēršamu steidzamu iemeslu dēļ, jo īpaši, ja pastāv risks cilvēka veselībai, regulatīvās kontroles procedūras parastos termiņus nav iespējams ievērot, Komisijai būtu jāvar piemērot Lēmuma 1999/468/EK 5.a panta 6. punktā paredzēto steidzamības procedūru, lai grozītu to ekstrakcijas šķīdinātāju sarakstu, kurus drīkst izmantot, apstrādājot izejvielas, pārtikas produktus, pārtikas komponentus vai pārtikas sastāvdaļas un to izmantošanas nosacījumu specifikāciju un maksimāli pieļaujamo atlieku saturu, un lai pieņemtu ekstrakcijas šķīdinātāju īpašus tīrības kritērijus, kā arī lai pieņemtu šīs direktīvas grozījumus, ja tiek secināts, ka cilvēku veselību var apdraudēt kāda no I pielikumā uzskaitītām vielām, ja to izmanto pārtikas produktos, vai viena vai vairāku 3. pantā minēto komponentu līmenis, kurus satur šīs vielas, kaut gan attiecīgā viela atbilst šīs direktīvas nosacījumiem.
            
         
               (16)
            
            
               Šajā direktīvā iekļautie jaunie elementi attiecas vienīgi uz komitejas procedūru. Tādēļ dalībvalstīm tie nav jātransponē.
            
         
               (17)
            
            
               Šī direktīva nedrīkstētu skart dalībvalstu pienākumus attiecībā uz termiņiem II pielikuma B daļā minēto direktīvu transponēšanai valsts tiesību aktos,
            
         IR PIEŅĒMUŠI ŠO DIREKTĪVU.
   1. pants
   1.   Šī direktīva attiecas uz ekstrakcijas šķīdinātājiem, ko izmanto vai paredzēts izmantot, ražojot pārtikas produktus vai pārtikas sastāvdaļas.
   Šī direktīva neattiecas uz ekstrakcijas šķīdinātājiem, ko izmanto, ražojot pārtikas piedevas, vitamīnus un citas uzturfizioloģiskās piedevas, ja vien šādas pārtikas piedevas, vitamīni vai uzturfizioloģiskās piedevas nav uzskaitītas I pielikumā.
   Dalībvalstis tomēr nodrošina to, ka pārtikas piedevu, vitamīnu un citu uzturfizioloģisko piedevu izmantojums pārtikas produktos nerada ekstrakcijas šķīdinātāju atliekas tādā līmenī, kas apdraud cilvēku veselību.
   Šo direktīvu piemēro, neierobežojot noteikumus, kas pieņemti saskaņā ar sīkāk precizētām Kopienas normām.
   2.   Šajā direktīvā:
   
               a)
            
            
               “šķīdinātāji” nozīmē visas vielas pārtikas produktu vai jebkuru tās komponentu šķīdināšanai, tostarp piesārņojumus, kas ir šajos pārtikas produktos vai uz tiem;
            
         
               b)
            
            
               “ekstrakcijas šķīdinātāji” nozīmē šķīdinātājus, ko izmanto, izejvielu apstrādē ekstrahējot pārtikas produktus vai šo produktu komponentus, vai sastāvdaļas, ko izvada no tiem, un kas tomēr var radīt negribētas, bet tehniski nenovēršamas atliekas vai atvasinājumus pārtikas produktos vai pārtikas sastāvdaļās.
            
         2. pants
   1.   Dalībvalstis pārtikas produktu vai pārtikas sastāvdaļu ražošanā atļauj izmantot kā ekstrakcijas šķīdinātājus vielas un materiālus, kas uzskaitīti I pielikumā, ja tos izmanto saskaņā ar nosacījumiem un, vajadzības gadījumā, nepārkāpjot maksimālos atlieku ierobežojumus, kas noteikti minētajā pielikumā.
   Dalībvalstis nevar aizliegt, ierobežot vai kavēt pārtikas produktu vai pārtikas sastāvdaļu tirdzniecību tādēļ, ka tajās ir ekstrakcijas šķīdinātāji vai to atliekas, ja tie atbilst šīs direktīvas noteikumiem.
   2.   Dalībvalstis neatļauj izmantot citas vielas un materiālus kā ekstrakcijas šķīdinātājus, kā arī pielikumā uzskaitītajiem ekstrakcijas šķīdinātājiem neatvieglo lietošanas nosacījumus vai nepaaugstina pieļaujamo atlieku līmeni salīdzinājumā ar I pielikumā norādīto līmeni.
   3.   Ūdeni, kam pievienotas vielas, kuras regulē skābumu vai sārmainību, tāpat citas pārtikas vielas ar šķīdinātāju īpašībām drīkst izmantot kā ekstrakcijas šķīdinātājus pārtikas produktu vai pārtikas sastāvdaļu ražošanā.
   3. pants
   Dalībvalstis veic visus vajadzīgos pasākumus, lai nodrošinātu, ka vielas un materiāli, kas I pielikumā uzskaitīti kā ekstrakcijas šķīdinātāji, atbilst šādiem vispārējiem un īpašiem tīrības kritērijiem:
   
               a)
            
            
               tajos nav neviena elementa vai vielas toksiski bīstamā daudzumā;
            
         
               b)
            
            
               atkarībā no izņēmumiem, kuri saistīti ar īpašiem tīrības kritērijiem, kas pieņemti saskaņā ar 4. panta d) punktu, tajos nav vairāk par 1 mg/kg arsēna vai vairāk par 1 mg/kg svina;
            
         
               c)
            
            
               tās atbilst īpašiem tīrības kritērijiem, kas pieņemti saskaņā ar 4. panta d) punktu.
            
         4. pants
   Komisija pieņem:
   
               a)
            
            
               I pielikuma grozījumus, kas vajadzīgi, ņemot vērā zinātnes un tehnikas attīstību šķīdinātāju izmantošanas jomā, to izmantošanas nosacījumus un maksimāli pieļaujamo atlieku saturu;
            
         
               b)
            
            
               analīzes metodes, kas vajadzīgas, lai pārbaudītu atbilstību vispārējiem un īpašiem tīrības kritērijiem, kas paredzēti 3. pantā;
            
         
               c)
            
            
               paraugu ņemšanas kārtību un ekstrakcijas šķīdinātāju kvantitātes un kvalitātes analīzes metodes, kas uzskaitītas I pielikumā un ko izmanto pārtikas produktos vai pārtikas sastāvdaļās;
            
         
               d)
            
            
               vajadzības gadījumā – I pielikumā uzskaitīto ekstrakcijas šķīdinātāju īpašus tīrības kritērijus un, it īpaši, maksimāli pieļaujamo dzīvsudraba un kadmija līmeni ekstrakcijas šķīdinātājos.
            
         Pasākumus, kas minēti pirmās daļas b) un c) punktā un kas ir paredzēti, lai grozītu nebūtiskus šīs direktīvas elementus, tostarp to papildinot, pieņem saskaņā ar 6. panta 2. punktā minēto regulatīvo kontroles procedūru.
   Pasākumus, kas minēti pirmās daļas a) un d) punktā un kas ir paredzēti, lai grozītu nebūtiskus šīs direktīvas elementus, tostarp to papildinot, pieņem saskaņā ar 6. panta 3. punktā minēto regulatīvo kontroles procedūru.
   Attiecīgos gadījumos pirmās daļas a) un d) punktā minētos pasākumus pieņem saskaņā ar 6. panta 4. punktā minēto steidzamības procedūru.
   5. pants
   1.   Ja pēc šīs direktīvas pieņemšanas kāda dalībvalsts ieguvusi jaunus vai pārvērtējusi jau zināmos datus un tai ir pietiekams iemesls secināt, ka cilvēku veselību var apdraudēt kāda no I pielikumā uzskaitītām vielām, ja to izmanto pārtikas produktos, vai viena vai vairāku to 3. pantā minēto komponentu līmenis, kurus satur šīs vielas, kaut gan attiecīgā viela atbilst šīs direktīvas nosacījumiem, dalībvalsts var savā teritorijā uz laiku pārtraukt vai ierobežot attiecīgo noteikumu piemērošanu. Par to dalībvalsts tūlīt informē pārējās dalībvalstis un Komisiju un pamato savu lēmumu.
   2.   Komisija cik iespējams drīz izskata attiecīgās dalībvalsts sniegtos pierādījumus un apspriežas ar 6. panta 1. punktā minēto komiteju, un tūlīt sniedz atzinumu, kā arī veic vajadzīgos pasākumus, kas var aizstāt šā panta 1. punktā minētos pasākumus.
   3.   Ja Komisija uzskata, ka šai direktīvai ir vajadzīgi grozījumi, lai varētu pārvarēt 1. punktā minētās grūtības un nodrošināt veselības aizsardzību, tā pieņem šādus grozījumus.
   Minētos pasākumus, kas ir paredzēti, lai grozītu nebūtiskus šīs direktīvas elementus, pieņem saskaņā ar 6. panta 4. punktā minēto steidzamības procedūru.
   Visas dalībvalstis, kas izstrādājušas drošības pasākumus, tādā gadījumā var tos turpināt, kamēr to teritorijā stājas spēkā šie grozījumi.
   6. pants
   1.   Komisijai palīdz Pastāvīgā pārtikas aprites un dzīvnieku veselības komiteja, kas izveidota ar 58. pantu Eiropas Parlamenta un Padomes Regulā (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (6).
   2.   Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā tā 8. panta noteikumus.
   3.   Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu, 5. punkta b) apakšpunktu un 7. pantu, ņemot vērā tā 8. panta noteikumus.
   Lēmuma 1999/468/EK 5.a panta 3. punkta c) apakšpunktā un 4. punkta b) un e) apakšpunktā paredzētie termiņi ir attiecīgi viens mēnesis un divi mēneši.
   4.   Ja ir atsauce uz šo punktu, piemēro Lēmuma 1999/468/EK 5.a panta 1., 2., 4., 6. punktu un 7. pantu, ņemot vērā tā 8. panta noteikumus.
   7. pants
   1.   Dalībvalstis veic visus vajadzīgos pasākumus, lai nodrošinātu, ka vielas, kas uzskaitītas I pielikumā un ko paredzēts izmantot kā ekstrakcijas šķīdinātājus pārtikas produktos, nevar pārdot, ja uz to iesaiņojuma, traukiem vai etiķetēm nav šādu skaidri saskatāmu, viegli salasāmu un neizdzēšamu datu:
   
               a)
            
            
               tirdzniecības nosaukuma, kā norādīts I pielikumā;
            
         
               b)
            
            
               skaidras norādes, ka materiāla kvalitāte atbilst izmantošanai pārtikas produktu vai pārtikas sastāvdaļu ekstrakcijā;
            
         
               c)
            
            
               partijas vai daudzuma norādes;
            
         
               d)
            
            
               Kopienā reģistrēta ražotāja vai iepakotāja, vai tirgotāja vārda vai nosaukuma un adreses;
            
         
               e)
            
            
               neto tilpuma;
            
         
               f)
            
            
               vajadzības gadījumā – īpašu glabāšanas noteikumu vai lietošanas nosacījumu.
            
         2.   Atkāpjoties no 1. punkta, minētā punkta c), d), e) un f) apakšpunktā precizētos datus var uzrādīt tikai tajos tirdzniecības dokumentos, kas attiecas uz partiju vai daudzumu, un kas jāsaņem piegādes laikā vai pirms tās.
   3.   Šis pants nav pretrunā precīzākiem vai izvērstākiem Kopienas noteikumiem attiecībā uz svariem un mēriem vai noteikumiem, kas attiecas uz klasifikāciju, iesaiņojumu un marķējumu vai uz bīstamām vielām un maisījumiem.
   4.   Dalībvalstis nenosaka sīkākas prasības datiem, kuru sniegšanu paredz šis pants.
   Katra dalībvalsts tomēr nodrošina to, ka aizliedz ekstrakcijas šķīdinātāju pārdošanu savā teritorijā, ja šajā pantā paredzētie dati nav norādīti valodā, kas pircējiem ir viegli saprotama, ja nav veikti citi pasākumi, kas nodrošina pircēju informēšanu. Šis noteikums neliedz šādus datus norādīt vairākās valodās.
   8. pants
   1.   Šī direktīva attiecas arī uz Kopienā importētiem ekstrakcijas šķīdinātājiem, ko izmanto vai ko paredzēts izmantot, ražojot pārtikas produktus vai pārtikas sastāvdaļas.
   2.   Šī direktīva neattiecas uz ekstrakcijas šķīdinātājiem vai pārtikas produktiem, kas paredzēti eksportam ārpus Kopienas.
   9. pants
   Direktīvu 88/344/EEK, kurā grozījumi izdarīti ar II pielikuma A daļā minētajiem aktiem, atceļ, neskarot dalībvalstu pienākumus attiecībā uz termiņiem II pielikuma B daļā minēto direktīvu transponēšanai valsts tiesību aktos.
   Atsauces uz atcelto direktīvu uzskata par atsaucēm uz šo direktīvu un tās lasa saskaņā ar atbilstības tabulu III pielikumā.
   10. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   11. pants
   Šī direktīva ir adresēta dalībvalstīm.
   
      Strasbūrā, 2009. gada 23. aprīlī
      
         
            Eiropas Parlamenta vārdā —
         
         
            priekšsēdētājs
         
         H.-G. PÖTTERING
         
      
      
         
            Padomes vārdā —
         
         
            priekšsēdētājs
         
         P. NEČAS
         
      
   
   
      (1)  OV C 224, 30.8.2008., 87. lpp.
   
      (2)  Eiropas Parlamenta 2008. gada 23. septembra Atzinums (Oficiālajā Vēstnesī vēl nav publicēts), Padomes 2009. gada 23. marta Lēmums.
   
      (3)  OV L 157, 24.6.1988., 28. lpp.
   
      (4)  Sk. II pielikuma A daļu.
   
      (5)  OV L 184, 17.7.1999., 23. lpp.
   
      (6)  OV L 31, 1.2.2002., 1. lpp.
   
      I PIELIKUMS
      
         EKSTRAKCIJAS ŠĶĪDINĀTĀJI, KURUS DRĪKST IZMANTOT, APSTRĀDĀJOT IZEJVIELAS, PĀRTIKAS PRODUKTUS, PĀRTIKAS KOMPONENTUS VAI PĀRTIKAS SASTĀVDAĻAS
      
      I   DAĻA
      
         Ekstrakcijas šķīdinātāji, ko var lietot visām vajadzībām, ievērojot labas ražošanas prakses nosacījumus
          (1)
      
      Nosaukums:
      
                   
               
               
                  propāns
               
            
                   
               
               
                  butāns
               
            
                   
               
               
                  etilacetāts
               
            
                   
               
               
                  etanols
               
            
                   
               
               
                  oglekļa dioksīds
               
            
                   
               
               
                  acetons (2)
                  
               
            
                   
               
               
                  slāpekļa oksīds
               
            II   DAĻA
      
         Ekstrakcijas šķīdinātāji, kuru lietošanas nosacījumi ir precizēti
      
      
                  Nosaukums
               
               
                  Lietošanas nosacījumi
                  (ekstrakcijas apraksta kopsavilkums)
               
               
                  Maksimāli pieļaujamais atlieku daudzums ekstrahētajā pārtikas produktā vai pārtikas sastāvdaļā
               
            
                  Heksāns (3)
                  
               
               
                  Eļļu un tauku ražošana vai frakcionēšana un kakao sviesta ražošana
               
               
                  1 mg/kg taukos, eļļā vai kakao sviestā
               
            
                  Attaukotu olbaltumvielu produktu un attaukotu miltu ražošana
               
               
                  10 mg/kg pārtikā, kas satur attaukotus olbaltumvielu produktus un attaukotus miltus
               
            
                  30 mg/kg attaukotos sojas produktos, ko pārdod galapatērētājam
               
            
                  Attaukotu graudu dīglīšu gatavošana
               
               
                  5 mg/kg attaukotos graudu dīglīšos
               
            
                  Metilacetāts
               
               
                  Kofeīna vai kairinošu vielu un rūgtvielu ekstrakcija no kafijas un tējas
               
               
                  20 mg/kg kafijā vai tējā
               
            
                  Cukura ražošana no melases
               
               
                  1 mg/kg cukurā
               
            
                  Etilmetilketons (4)
                  
               
               
                  Tauku un eļļu frakcionētā destilācija
               
               
                  5 mg/kg taukos vai eļļā
               
            
                  Kofeīna vai kairinošu vielu un rūgtvielu ekstrakcija no kafijas un tējas
               
               
                  20 mg/kg kafijā vai tējā
               
            
                  Dihlormetāns
               
               
                  Kofeīna vai kairinošu vielu un rūgtvielu ekstrakcija no kafijas un tējas
               
               
                  2 mg/kg grauzdētā kafijā un 5 mg/kg tējā
               
            
                  Metanols
               
               
                  Lieto visos gadījumos
               
               
                  10 mg/kg
               
            
                  Propan-2-ols
               
               
                  Lieto visos gadījumos
               
               
                  10 mg/kg
               
            III   DAĻA
      
         Ekstrakcijas šķīdinātāji, kuru lietošanas nosacījumi ir precizēti
      
      
                  Nosaukums
               
               
                  Maksimāli pieļaujamais atlieku daudzums pārtikas produktā, ar ekstrakcijas šķīdinātāju izmantošanu iegūstot aromatizētājus no dabiskām aromātiskām vielām
               
            
                  Dietilēteris
               
               
                  2 mg/kg
               
            
                  Heksāns (5)
                  
               
               
                  1 mg/kg
               
            
                  Cikloheksāns
               
               
                  1 mg/kg
               
            
                  Metilacetāts
               
               
                  1 mg/kg
               
            
                  Butan-1-ols
               
               
                  1 mg/kg
               
            
                  Butan-2-ols
               
               
                  1 mg/kg
               
            
                  Etilmetilketons (5)
                  
               
               
                  1 mg/kg
               
            
                  Dihlormetāns
               
               
                  0,02 mg/kg
               
            
                  Propan-1-ols
               
               
                  1 mg/kg
               
            
                  1,1,1,2-tetrafluoretāns
               
               
                  0,02 mg/kg
               
            
         (1)  Ekstrakcijas šķīdinātājs uzskatāms par izmantotu atbilstoši labas ražošanas praksei, ja tā izmantošanas rezultātā atlieku vai atvasinājumu klātbūtne ir tikai tehniski nenovēršamā daudzumā, kas neapdraud cilvēku veselību.
      
         (2)  Acetona izmantošana olīvu spiedpalieku eļļas rafinēšanā ir aizliegta.
      
         (3)  “Heksāns” nozīmē komerciālu produktu, kas sastāv no acikliskiem, piesātinātiem ogļūdeņražiem, kuros ir seši oglekļa atomi, un kura destilācijas temperatūra ir no 64 °C līdz 70 °C. Heksānu un etilmetilketonu aizliegts lietot kopā.
      
         (4)  N-heksāna līmenis šajā šķīdinātājā nedrīkstētu pārsniegt 50 mg/kg. Heksānu un etilmetilketonu aizliegts lietot kopā.
      
         (5)  Heksānu un etilmetilketonu aizliegts lietot kopā.
   
   
      II PIELIKUMS
      A   DAĻA
      
         Atceltā direktīva ar tās sekojošo grozījumu sarakstu
      
      
         (minēti 9. pantā)
      
      
                  Padomes Direktīva 88/344/EEK
                  (OV L 157, 24.6.1988., 28. lpp.)
               
               
                   
               
            
                  Padomes Direktīva 92/115/EEK
                  (OV L 409, 31.12.1992., 31. lpp.)
               
               
                   
               
            
                  Eiropas Parlamenta un Padomes Direktīva 94/52/EK
                  (OV L 331, 21.12.1994., 10. lpp.)
               
               
                   
               
            
                  Eiropas Parlamenta un Padomes Direktīva 97/60/EK
                  (OV L 331, 3.12.1997., 7. lpp.)
               
               
                   
               
            
                  Eiropas Parlamenta un Padomes Regula (EK) Nr. 1882/2003
                  (OV L 284, 31.10.2003., 1. lpp.)
               
               
                  tikai III pielikuma 9. punkts
               
            B   DAĻA
      
         Termiņi transponēšanai valsts tiesību aktos
      
      
         (minēti 9. pantā)
      
      
                  Direktīva
               
               
                  Termiņš transponēšanai
               
            
                  88/344/EEK
               
               
                  1991. gada 13. jūnijs
               
            
                  92/115/EEK
               
               
                  
                              a)
                           
                           1993. gada 1. jūlijs
                        
            
                  
                              b)
                           
                           1994. gada 1. janvāris (1)
                           
                        
            
                  94/52/EK
               
               
                  1995. gada 7. decembris
               
            
                  97/60/EK
               
               
                  
                              a)
                           
                           1998. gada 27. oktobris
                        
            
                  
                              b)
                           
                           1999. gada 27. aprīlis (2)
                           
                        
            
         (1)  Saskaņā ar Direktīvas 92/115/EEK 2. panta 1. punktu:
      “Dalībvalstis groza savus normatīvos un administratīvos aktus tā, lai:
      
                  —
               
               
                  atļautu tirdzniecību ar produktiem, kas atbilst šai direktīvai, vēlākais, 1993. gada 1. jūlijā;
               
            
                  —
               
               
                  aizliegtu tirdzniecību ar produktiem, kas neatbilst šai direktīvai, no 1994. gada 1. janvāra.”
               
            
         (2)  Saskaņā ar Direktīvas 97/60/EK panta 2. panta 1. punktu:
      “Dalībvalstis groza savus normatīvos un administratīvos aktus tā, lai:
      
                  —
               
               
                  atļautu tirdzniecību ar produktiem, kas atbilst Direktīvai 88/344/EEK, kura grozīta ar šo direktīvu, vēlākais līdz 1998. gada 27. oktobrim;
               
            
                  —
               
               
                  aizliegtu tirdzniecību ar produktiem, kas neatbilst Direktīvai 88/344/EEK, kura grozīta ar šo direktīvu, no 1999. gada 27. aprīļa. Tomēr produktus, kas ir laisti tirgū vai marķēti pirms minētās dienas un kas neatbilst Direktīvai 88/344/EEK, var realizēt līdz brīdim, kad krājumi ir beigušies.”
               
            
   
      III PIELIKUMS
      
         Atbilstības tabula
      
      
                  Direktīva 88/344/EEK
               
               
                  Šī direktīva
               
            
                  1. panta 1. punkts
               
               
                  1. panta 1. punkts
               
            
                  1. panta 3. punkts
               
               
                  1. panta 2. punkts
               
            
                  2. panta 1. punkts
               
               
                  2. panta 1. punkts
               
            
                  2. panta 2. punkts
               
               
                  2. panta 2. punkts
               
            
                  2. panta 3. punkts
               
               
                  —
               
            
                  2. panta 4. punkts
               
               
                  2. panta 3. punkts
               
            
                  3. pants
               
               
                  3. pants
               
            
                  4. pants
               
               
                  4. pants
               
            
                  5. pants
               
               
                  5. pants
               
            
                  6. panta 1. punkts
               
               
                  6. panta 1. punkts
               
            
                  6. panta 2. punkts
               
               
                  —
               
            
                  6. panta 3. punkts
               
               
                  —
               
            
                  —
               
               
                  6. panta 2. punkts
               
            
                  —
               
               
                  6. panta 3. punkts
               
            
                  —
               
               
                  6. panta 4. punkts
               
            
                  7. pants
               
               
                  7. pants
               
            
                  8. pants
               
               
                  8. pants
               
            
                  9. pants
               
               
                  —
               
            
                  —
               
               
                  9. pants
               
            
                  —
               
               
                  10. pants
               
            
                  10. pants
               
               
                  11. pants
               
            
                  Pielikums
               
               
                  I pielikums
               
            
                  —
               
               
                  II pielikums
               
            
                  —
               
               
                  III pielikums